સિવિલ હોસ્પિટલના કર્મીઓની શ્રેષ્ઠ કામગીરીને સન્માનિત કરાઇ | નવગુજરાત સમય
સિવિલ હોસ્પિટલના કર્મીઓની શ્રેષ્ઠ કામગીરીને સન્માનિત કરાઇ
17-08-2019 01:37 PM
તબીબો અને પેરામેડીકલ સ્ટાફને સ્વતંત્ર પર્વ નિમિત્તે પ્રશસ્તિપત્ર આપીને સન્માનિત કરાયા હતાં.
- ગ્રામ્યસ્તરે કેમ્પ, વૃદ્ધાશ્રમોમાં વિનામૂલ્યે સારવાર અને મોંઘા સાધનોની જાળવણીની નોંધ લેવાઇ
- સાગાંધીનગર સિવિલ હોસ્પિટલ ખાતે ફરજનિષ્ઠ કર્મીઓ દ્વારા સરકારી સેવાઓ બાદ માનવીય અભિગમ દાખવીને ગંભીર રોગોમાં ગ્રામ્યસ્તરે કેમ્પ, વૃધ્ધાશ્રમોમાં દાદા-દાદીની વિનામૂલ્યે સારવાર અને સાધનોની જાળવણી-શ્રેષ્ઠ કામગીરીની નોંધ જિલ્લા વહીવટી તંત્ર દ્વારા લઇને તબીબો અને પેરામેડીકલ સ્ટાફને સ્વતંત્ર પર્વ નિમિત્તે પ્રશસ્તિપત્ર આપીને સન્માનિત કરાયા હતાં.
૧૫મી ઓગસ્ટેગાંધીનગર ખાતે યોજાયેલા તાલુકા કક્ષાના ધ્વજવંદન સમારોહમાં ગાંધીગર સિવિલ હોસ્પિટલના બીનચેપી રોગ વિભાગના વડા ડૉ. ચિંતન એમ ગોંડલીયાને આયુષમાન ભારત યોજના હેઠળ ગુજરાતના પ્રથમ હેલ્થ એન્ડ વેલનેસ સેન્ટર ખાતે શ્રેષ્ઠ કામગીરી તેમજ છેવાડાના નાગરિકોને ૬૦૦થી વધુ હેલ્થ ચેકઅપ કેમ્પ દ્વારા માર્ગદર્શન પુરુ પાડવા માટે તથા સનસેટ મેડીકલ રિલિફ ફાઉન્ડેશન ચેરીટેબલ ટ્રસ્ટના નેજા હેઠળ વૃદ્ધાશ્રમોમાં દાદા-દાદીની શ્રેષ્ઠ વિનામૂલ્યે સારવાર-દવાની કામગીરી માટે ર્ડા. પરેશ ગજ્જર અને બાયોમેડિકલ એન્જિનીયર પ્રિયકાંતભાઇ પરમારને હોસ્પિટલ ખાતેના મોંઘા સાધનોની શ્રેષ્ઠ જાળવણી માટે તથા એક્સ-રે ટેકનિશિયન નિરવ મોઢને એકસ-રેની શ્રેષ્ઠ કામગીરી માટે મોમેન્ટો અને પ્રશસ્તિપત્ર આપીને જિલ્લા પ્રભારી સચિવ સંજયકુમારે સન્માનિત કર્યા હતા.
અત્રે ઉલ્લેખનીય છે કે સરકારી સેવાઓ બાદના સમયમાં તબીબો આ માનવીય કામગીરી કરી રહ્યા છે. સિવિલ સુપ્રિટેન્ડેન્ટ ડૉ. નિયતી લાખાણી, આર.એમ.ઓ. ર્ડા. આર. એચ. ચૌહાણના માર્ગદર્શન હેઠળ ડૉ. શશાંક શિમ્પી ડૉ. પરેશ ગજ્જર, ર્ડા. વિનયકુમાર, ર્ડા. કલ્પેશ પરીખ તથા અન્ય પેરામેડીકલ સ્ટાફ દ્વારા કામગીરી કરવામાં આવી રહી છે.